Държавен вестник, бр. 68, 2015 г., стр. 27

БРОЙ  68	
Д Ъ Р Ж А В Е Н  В Е С Т Н И К 	
СТР.  27  
2. В случай на промишлена авария или 
непосредствена заплаха от такава авария, 
която причинява или е възможно да причи­
ни трансгранични въздействия, страната по 
произход гарантира, че засегнатите страни са 
незабавно уведомени на съответните нива чрез 
системите за уведомяване при промишлени 
аварии. Това уведомление включва елемен­
тите, съдържащи се в Приложение IX към 
тази конвенция.
3. Заинтересованите страни гарантират, 
че в случай на промишлена авария или не­
посредствена заплаха от възникването на 
такава авария аварийните планове, изготвени 
в съответствие с член 8, са задействани на 
възможно най-ранен етап и до степен, отго­
варяща на обстоятелствата.
Член 11
Реагиране при промишлена авария
1. Страните гарантират, че в случай на про­
мишлена авария или опасност от възникване 
на такава авария се предприемат адекватни 
мерки за реагиране на възможно най-ранен 
етап, като се прилагат най-ефективните мерки 
за ограничаване и свеждане до минимум на 
въздействията.
2. В случай на промишлена авария или 
непосредствена опасност от възникване на 
такава авария, която причинява или може да 
причини трансгранични въздействия, заинте­
ресованите страни гарантират, че въздейст­
вията са оценени, когато е целесъобразно, 
съвместно с цел предприемане на адекватни 
мерки за реагиране. Заинтересованите страни 
се стремят да координират своите мерки за 
реагиране.
Член 12
Взаимопомощ
1. Ако дадена страна се нуждае от помощ 
в случай на промишлена авария, тя може да 
поиска от друга страна, като определи обхвата и 
вида на изисканата помощ. Страната, до която 
е отправено искане за помощ, взема решение 
своевременно и информира искащата страна 
дали има възможност да предостави исканата 
помощ и определя обхвата и условията, при 
които тя може да бъде предоставена.
2. Заинтересованите страни си сътрудни­
чат с цел улесняване на предоставянето на 
помощта в съответствие с параграф 1 от този 
член и предприемат действия, когато е целе­
съобразно, за ограничаване на последствията 
и въздействията на промишлената авария и си 
оказват общо съдействие. В случаите, когато 
страните нямат сключени двустранни или 
многостранни споразумения за предоставяне 
на взаимопомощ, помощта се предоставя в 
съответствие с изискванията на Приложение 
Х към тази конвенция, освен ако страните не 
са се споразумели за друго.
Член 13
Отговорност и задължения
Страните подкрепят съответните между­
народни усилия за разработване на правила, 
критерии и процедури в областта на отговор­
ността и задължението.
Член 14
Научни изследвания и развитие
Когато е целесъобразно, страните ини­
циират и си сътрудничат при извършването 
на научни изследвания и разработването на 
методи и технологии за предотвратяване на, 
готовност за и реагиране при промишлени 
аварии. За тази цел страните стимулират и 
активно насърчават научното и технологич­
ното сътрудничество, включително изследва­
нията на по-малко опасни процеси, целящи 
ограничаване на опасностите и предотвра­
тяване и ограничаване на последствията от 
промишлените аварии.
Член 15
Обмен на информация
Страните обменят на двустранно или мно­
гостранно ниво информацията, която може 
да бъде получена, включително елементите, 
съдържащи се в Приложение XI към тази 
конвенция.
Член 16
Обмен на технологии
1. В съответствие със своите закони, нор­
мативни разпоредби и практики страните 
улесняват обмена на технологии за предо­
твратяване на, готовност за и реагиране при 
въздействията от промишлени аварии, по-
специално чрез насърчаване на:
(а) Обмена на наличните технологии на 
различни финансови основи;
(б) Преките индустриални контакти и 
сътрудничество;
(в) Обмена на информация и опит;
(г) Осигуряването на техническа помощ.
2. При насърчаване на дейностите, посочени 
в параграф 1, подпараграфи от (а) до (г) от този 
член, страните следва да създадат благопри­
ятни условия чрез улесняване на контактите 
и сътрудничеството между съответните орга­
низации и лица както от частния, така и от 
обществения сектор, които имат възможност 
да предоставят технологии, проектантски и 
инженерни услуги, оборудване и финансиране.
Член 17
Компетентни органи и точки за контакт
1. Всяка страна определя или създава един 
или повече компетентни органи за целите на 
тази конвенция.
2. Без да се противоречи на други договоре­
ности на двустранно или многостранно ниво,